Garancia / hivatalos javittatás tapasztalat

Üdvözlök minden kedves olvasót.

A saját tapasztalataimat szeretném leírni, ami a Steam-en keresztüli Steam Deck javíttatásakor születtek.

Előszóban a javítandó készülékről pár információ, hogy tisztában legyünk a készülékkel annak előéletével stb...

Egy gyárilag 256 Gb Steam Deck-ről van szó aminek az lett a hibája, hogy az L1-es vál gombja ( ravasza ) egyszer csak nem működött. A készüléket használtan vásároltam gyári állapotban valamikor 2023. május magasságában, már a pontos vásárlás idejét nem tudtam, és mivel másodkézből való készülék volt így igazából lényegtelen is. A készülék általam meg volt már bontva 1 Tb-ra fejlesztettem a háttértárat otthon. A készülékben kb 200 órányi játékidő volt általam, az előző tulajdonosánál sem lehetett ennél több. A hiba az után jelentkezett, hogy szülői / nagyszülői látogatás miatt állt a szekrénybe egy hetet, mikor beraktam még működött, mikor elővettem már nem működött a ravasz.

Szóval ez az alaphelyzet amikor is 2023.nov.20.-án este felvettem a kapcsolatot a Steam supporttal ( a támogatási oldalon keresztül) ahol az első üzenetem, angolul csak annyi volt "L1 target not work." ezt követően már magyar nyelven írtam a többi üzenetemet. mivel a válaszüzenetben a support leírta, hogy nyugodtan az anyanyelvemen írhatok nekik.

Innen indult támogatási oldalon a beszélgetés, ami 3 napon keresztül tartott 3 üzenetváltásból ált. Sajnos a válaszok mindig nagyjából egy nap eltéréssel jöttek. Az első üzenet egy teljesen sablon üzenet volt amiben megismételték a támogatási oldalon leírt javítási lehetőségeket mint az alaphelyzetbe állítás / újratelepítés / tisztítás / meg az ilyesmi, Amin én ténylegesen már akkor túl votam mikor a támogatással felvettem a kapcsolatot.

Ezt követően képeket kértek a készülékről, hogy látható e rajta valami külsérelmi nyom ( nem volt semmilyen hibája). Valamint mivel a steam fiókhoz nem tartozott steam deck vásárlás így tisztázni kellett, hogy másodkézből vásároltam a készüléke. Nem áll rendelkezésemre a vásárlási Steam invoice/transaction ID kódok. Megvolt már bontva a készülék, háttértár bővítés miatt, nem tudtam hogy él e még rá a garancia de ha szükséges akkor ki is fizetem a javítást. Ezen dolgok tisztázását követően a support el is indította a visszaküldési folyamatot ami a UPC-n keresztül történt. A készülékbe vissza lett helyezve az eredeti 256-os háttértár. El lett távolítva róla minden egyéb védőfólia és tok. Visszaküldeni csak teljes gyári állapotban kell, ez le van írva a támogatási oldalon, hogy legyen csomagolva mit hova kell rakni.

A készüléket a megfelelő kódokkal és a szállítási címke ki nyomtatásával, mit fel kellett ragasztani a dobozra vissza lett küldve (az UPC oldalán ki kellett tölteni pár dolgot személyes adatokkal és az elszállítás kért időpontját meg kellett választani) Nov.27 vitte el tőlem a futár a csomagot dec 4.-ére meg is érkezett Nuremberg-be, és dec.5 már kaptam az üzenetet, hogy elkészültek a javíttatással. A UPC oldalán mind az oda - mind a vissza utat nyomon lehetett követni, és nov 11.-én vissza is érkezett a készülék megjavítva.

Nem kellett semmit sem fizetnem érte! Vélhetően még élt rá a garancia. Persze semmilyen tájékoztatást nem kaptam erről a support oldaláról, de ahogy leírtam én ha szükséges megfizettem volna a javítást. Viszont nem kellett így tiszta haszon.

Konklúzió nem kell félni a hivatalos szervizelési lehetőségek használatától, a support valószínűleg eléggé elfoglalt az egy napos válaszidő ből gondolva, meg is érthető egy világméretű cégtől. Magyar nyelven is lehet velük kommunikálni bátran. Ha még él a garancia akkor (bár tájékoztatást nem adnak róla ) igénybe lehet venni, és nem számolnak fel plusz költséget. Mindig legyetek őszinték felesleges a kamuzás, minél tisztábban látják a helyzetet annál gördülékenyebb az ügyintézés.

Nekem teljesen pozitív a véleményem a supportról a kommunikáció és a hozzáállás miatt.

( szóval ez az én szubjektív tapasztalatom egy másodkézből vásárolt stem deck garanciális javításáról)